**«Πνευματικά παιχνίδια» ( 04/05/2020)**

Παιδιά, συνεχίζουμε με το μάθημα της Γλώσσας με τον ίδιο τρόπο όπως κάναμε την προηγούμενη εβδομάδα. Αυτή τη φορά θα ασχοληθούμε με το κείμενο «Πνευματικά παιχνίδια» στη σελίδα 82-83. Αυτά που πρέπει να κάνουμε είναι τα εξής:

1. Διαβάζουμε πολύ προσεκτικά το κείμενο ( σελ 82-83) . Αν έχουμε άγνωστες λέξεις, τις βρίσκουμε στο λεξικό μας.
2. Κάνουμε την άσκηση 1 στη σελίδα 84. Φτιάχνουμε 3 στήλες στο τετράδιό μας, όπως σας δείχνω παρακάτω:

Χώρος Πρόσωπα Φιγούρες του παιχνιδιού

Σε αυτές συμπληρώνουμε φράσεις του κειμένου που να αναφέρονται σε κάθε μία ξεχωριστά. Δηλαδή στην πρώτη στήλη γράφουμε φράσεις του κειμένου που δείχνουν τον χώρο που γίνονται αυτά που λέει η ιστορία, στη δεύτερη στήλη φράσεις του κειμένου που μιλάνε για τα πρόσωπα της ιστορίας και στην τρίτη στήλη φράσεις του κειμένου που μιλάνε για τις φιγούρες του παιχνιδιού.

1. Τέλος, κάνουμε την άσκηση 2 που αφορά την Περίληψη του κειμένου σε 10 περίπου σειρές στο Τετράδιο της Γλώσσας. Υπενθυμίζω πως στην περίληψη γράφουμε με λίγα λόγια την ιστορία μας χωρίς λεπτομέρειες. Μπορείτε να ακολουθήσετε βήμα βήμα τα συννεφάκια που έχει η άσκηση 2 για να οδηγηθείτε πιο εύκολα στην περίληψη. Συγκεκριμένα:

Α) Βάλτε αριθμούς μπροστά στις παραγράφους του κειμένου

Β) Σε κάθε παράγραφο υπογραμμίστε τις λέξεις-κλειδιά ( αυτές τις λέξεις που δείχνουν σε τι πράγμα αναφέρεται η παράγραφος)

Γ) Δίπλα σε κάθε παράγραφο γράψτε έναν τίτλο (θα σας βοηθήσουν οι λέξεις κλειδιά σε αυτό)

Δ) Ενώστε τους τίτλους που γράψατε, εμπλουτίστε τους έτσι ώστε να δημιουργήσετε ένα κείμενο με συνοχή και η περίληψή σας θα είναι έτοιμη!